  Наталья Тетерина 1-тӥ тулыспалысен Удмуртиысь каръёсын но черкогуртъёсын удмурт кылэз дышетыны мылкыд карисьёс понна дунтэк курсъёс азьланьтӥськозы, ивортэ элькунысь Калыкъёслэн эшъяськон юртсылэн пресс-службаез. Кызьы шуэмын ивортонын, туэ улосвылын 13 группаос ужалозы. Укмысэз соос пӧлысь Ижкарын радъямын луозы, Глазкарын – 2 группа, Сарапулын но Красногорскын – быдэн одӥген. Пусъём, удмурт кылъя курсъёсы ветлыны мылкыд карисьёсты 28-тӥ толшоре 18 часын Ижкарысь Калыкъёслэн эшъяськон юртазы радъясь пумиськонэ витё. Отын дышетӥсьёсын но занятиослэн радлыкеныз тодматозы. Тодэ вайытом, удмурт кылъя дунтэк курсъёс Удмуртиын кӧня ке ар ӵоже ортчо ни. Йӧскалык политикая элькун министерство коньдон висъямен валче, дышетонэз анай кылъя дышетӥсьёслэн «Выжы» улосвыл огазеяськонзы радъя. Кылем арын Ижкарын озьы ик 9 группа ужаз. Со сяна, удмурт кылэз дышетонэ Камбарка, Сарапул, Якшур-Бӧдья, Эгра, Можга, Глазкар, Ува но мукетъёсыз итӥськизы. Тегъёс: Дышетон Ижкар Удмуртия Мерлык удмурткыл йӧскалыкполитикаяминистерство  